GNU GPL - Vikipedija

# GNU GPL

### Straipsnis iš Vikipedijos, laisvosios enciklopedijos.

GNU Bendra Viešoji Licencija (angl. GNU General Public License arba GPL) yra laisvosios programinės įrangos licencija, pradžioje sukurta GNU projektui, šiuo metu tai viena populiariausių atvirojo kodo licencijų.

## [taisyti] Istorija

Kuriant programinę įrangą buvo pastebėta, kad norint sukurti tam tikrą programą dažnai pakaktų tiesiog paimti kitą panašią ir prisitaikyti savo reikmėm, bet dėl griežtų autorinių teisių tai padaryti negalima, todėl reikia savo darbą dubliuoti. Susidaro tokia situacija, kad vietoj to, kad būtų tobulinama esama programinė įranga, kiekvienas programuotojas gaišta laiką ir išradinėja dviratį vis iš naujo. Atsirado poreikis laisvai programinei įrangai, kurią galėtų tobulinti kiekvienas norintis.

1984 metais atsirado GNU projektas, kurio tikslas buvo sukurti laisvą Unix šeimos operacinę sistemą. Dabar GNU programinė labai paplitusi ir dažnai naudojama - Unix bei Linux operacinės sistemos, įvairios taikomosios programos - The Gimp (piešimo programa), OpenOffice.org (biuro programų paketas).

Šių programų naudojimą reguliuoja GNU GPL licencija, kurią galima pasiskaityti ir lietuviškai. Pagrindiniai licencijos reikalavimai yra šie:

- Kiekvienas gali platinti originalius išeities kodus. Galima imti pinigus už fizinį kopijos perdavimą bei garantinį aptarnavimą.
- Kiekvienas gali taisyti pagal savo poreikius išeities kodus ir lygiai taip pat platinti savo pakeistą versiją (nurodant, jog ji buvo pakeista).
- Kiekvienas gali platinti programą ir sukompiliuota forma (tai paruošta naudojimui forma), įsipareigodamas paprašius pateikti išeities kodus.
- Draudžiama platinti kitaip, nei numatyta licencijoje.
- Programos modifikavimo metu licencija negali būti pakeista.
- Licencija nesuteikia jokios garantijos - visą riziką dėl programos naudojimo prisiima kiekvienas naudotojas asmeniškai.

Kai kurie stambūs gamintojai reikalauja prieš platinant pakeistą programą pašalinti iš jos pirmesnio autoriaus vardą ir prekinį ženklą, nors pačioje licenzijoje šitai nėra nurodyta.

GPL dažniausiai taikoma kompiuterių programoms, tačiau kai kada ją turi ir kitokia informacija (pavyzdžiui, muzikos natos).

## [taisyti] GPL 3

2006 m Sausio 16 d buvo paskelbtas pirmasis GNU Bendrosios Viešosios Licencijos trečiojo varianto juodrašis. Tuo metu labai dideliam skaičiui laisvųjų programų taikomai antroji versijai jau buvo penkiolika metų - programavimo pasaulyje tai labai daug. GNU siekė, kad naujosios versijos kūrime dalyvautų kuo daugiau laisvųjų programų kūrėjų iš viso pasaulio. Licenzijai skirtame tinklalapyje (http://gplv3.fsf.org/) kiekvienas galėjo aptarti jam nepatinkančius punktus ir siūlyti pataisas. Šis procesas labai skiriasi nuo daug uždaresnio ankstesniųjų versijų kūrimo.

Palyginus su ankstesne versija, naujojoje griežčiau apibrėžta išeities kodo savoka, stengiantis užtikrinti, jog turint šį kodą tikrai neiškils sunkumų iš jo sugeneruoti veikiančią programą. Kodo savoka dabar tiesiogiai apima taip pat ir įvairius šiame procese reikalingus skriptus ir specifines pagalbines programas, jei tokios naudojamos.

Naujojoje versijoje šią licenziją turinčios programos autorius taip pat turi teisę (bet ne pareigą) reikalauti:

1. Išsaugoti programoje esančius jos autorystę ar kopijavimo teises nusakančius įrašus.
2. Pašalinti iš platinamos programos jos pradinės autorystės įrašus ir laikytis šalies įstatymais numatytų joje naudojamo prekinio ženklo taisyklių. Šios pataisos prašo stambūs laisvosios programinės įrangos gamintojai, siekiantys jog puikią kokybę garantuojančiu jų prekiniu ženklu pažymėtas laisvąsias programas būtų galima įsigyti tik tiesiogiai iš jų pačių.
3. Reikalauti išsaugoti programoje esančias jos išeities kodo gavimo galimybes.
4. Jei vartotojas savo naudai kelia programinės įrangos patento ieškinį prieš autoriaus parašytoje programoje (ar jos vėlesnėse kitų keistose versijose) naudojamą algoritmą, šios programos autorius turi galimybę atimti tokiam vartotojui (ir glaudžiai su juo susijusiems kitiems vartotojams) teisę naudotis tąja programa.

Antrasis ir ketvirtasis punktai jau anksčiau buvo labai audringai aptarinėjami Internete. Jų įtraukimas į siūlomą GPL versiją žada karštas diskusijas licenzijos rengimo metu.

Licenzijoje aiškiau formuluojami su patentais susiję klausimai. Programos autoriai jiems priklausančius ir programoje naudojamus patentus turi suteikti kiekvienam arba nesuteikti nė vienam programos naudotojui.

Nauja GPL versija bus svarstoma ne mažiau kaip metus ir greičiausiai šis pirminis variantas bus gana rimtai papildytas ir pakeistas.

2006 m. liepos pabaigoje pasaulinės atviro kodo bendrijos nariai jau buvo pasiūlę apie tūkstantį pakeitimų bei patobulinimų. Visi jie organizacinio komiteto buvo įdėmiai perskaityti.

## [taisyti] Susiję straipsniai

- Linux
- Unix
- Atviras kodas
- Laisvoji programinė įranga
- Operacinė sistema
- Ričardas Stalmanas

## [taisyti] Nuorodos

- Laisvos licenzijos
- GNU GPL licencijos vertimas į lietuvių kalbą
- Laisvoji licencija apgynė savo teises Vokietijos teisme lrytas.lt ir „Kompiuterijos“ inf.

| Šis teisinis straipsnis yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../g/n/u/GNU_GPL_1de6.html"

Kategorijos: Nepilni Teisė | Licencijos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Afrikaans
- Български
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Magyar
- Interlingua
- Bahasa Indonesia
- Ilokano
- Italiano
- 日本語
- ქართული
- 한국어
- Kurdî / كوردي
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Svenska
- ไทย
- Tagalog
- Türkçe
- Tiếng Việt
- 中文